**MESTSKÝ ÚRAD vo Fiľakove**

Materiál na rokovanie pre

**Mestskú radu a Mestské zastupiteľstvo vo Fiľakove**

K bodu č. .......... programu

**Správy o výchovno-vzdelávacej činnosti,**

**jej výsledkoch a podmienkach škôl a školských zariadení v školskom roku 2021/2022 v školách a školských zariadeniach v zriaďovateľskej pôsobnosti mesta Fiľakovo**

Materiál obsahuje: Materiál prerokovaný:

1. Návrh na uznesenie Komisia pre školstvo, vzdelávanie a mládež

2. Dôvodová správa Mestská rada

3. Správy o výchovno-vzdelávacej činnosti, jej výsledkoch a podmienkach škôl a školských zariadení v školskom roku 2021/2022 v školách a školských zariadeniach v zriaďovateľskej pôsobnosti mesta Fiľakovo

Predkladá:

**PhDr. Zoran Ardamica, PhD.**

vedúci oddelenia školstva, kultúry a športu

a riaditelia škôl a školských zariadení v zriaďovateľskej pôsobnosti mesta Fiľakovo

Fiľakovo, 23.11.2022

**Návrh na uznesenie**

Uznesenie č. .............../2022

Mestské zastupiteľstvo vo Fiľakove **schvaľuje** Správy o výchovno-vzdelávacej činnosti, jej výsledkoch a podmienkach škôl a školských zariadení v školskom roku 2021/2022 v školách a školských zariadeniach v zriaďovateľskej pôsobnosti mesta Fiľakovo:

a) Základná škola Štefana Koháriho II. s VJM – II. Koháry István Alapiskola, Mládežnícka 7

b) Základná škola, Školská 1

c) Základná škola Lajosa Mocsáryho s VJM – Mocsáry Lajos Alapiskola, Farská lúka 64/B

d) Základná škola, Farská lúka 64/A

e) Materská škola – Óvoda, Daxnerova 15

f) Materská škola – Óvoda, Štúrova 1

g) Základná umelecká škola – Művészeti Alapiskola, Záhradnícka 2a

**Dôvodová správa**

Správy o výchovno-vzdelávacej činnosti (Správy o VVČ) boli vypracované v súlade s Vyhláškou MŠVVaŠ SR č. 435/2020 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení. Majú informovať o výchovno-vzdelávacej činnosti škôl za konkrétny školský rok. Správu o VVČ za predchádzajúci školský rok predkladá riaditeľ školy po jej prerokovaní v pedagogickej rade a v rade školy alebo školského zariadenia zriaďovateľovi na schválenie v súlade so zákonom MŠVVaŠ č. 596/2003 Z. z. § 5 ods. 7 o štátnej správe v školstve a školskej samospráve a o zmene a doplnení niektorých zákonov: „Riaditeľ predkladá zriaďovateľovi na schválenie ... f) správu o výchovno-vzdelávacej činnosti, jej výsledkoch a podmienkach podľa [§ 14 ods. 5 písm. d)](https://www.slov-lex.sk/pravne-predpisy/SK/ZZ/2003/596/#paragraf-14.odsek-5.pismeno-d)“. Uvedení paragraf odkazuje na vyhlášku MŠVVaŠ SR č. 435/2020 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení, v zmysle ktorého podľa paragrafu 3. odseku 2 „Správa sa po vyjadrení príslušného orgánu školskej samosprávy predkladá na schválenie zriaďovateľovi do 31. októbra príslušného roka. Prílohou k správe je vyjadrenie príslušného orgánu školskej samosprávy.“

Predkladaný materiál obsahuje správy o VVČ zo všetkých škôl a školských zariadení v zriaďovateľskej pôsobnosti mesta. Za ich vypracovanie zodpovedá riaditeľ.

Materiál bol prerokovaný:

* v Komisii pre školstvo, vzdelávanie a mládež pri Mestskom zastupiteľstve vo Fiľakove – komisia nemala pripomienky
* v Mestskej rade dňa: 8.12.2022